Deadpool og Hangover stjörnur í Tomma og Jenna Leikhópurinn fyrir væntanlega kvikmynd um ærslabelgina Tomma og Jenna , eða Tom & Jerry , sem voru fastagestir í samnefndum teiknimyndum í íslensku sjónvarpi um árabil , er nú að skríða betur og betur saman . Jenni snýr alltaf á köttinn Tomma . Nýjasta viðbótin í hópinn er enginn annar en Hangover leikarinn Ken Jeong , og Deadpool 2 leikarinn Rob Delaney . Jeong er auk þess að vera þekktur fyrir Hangover myndirnar , þekktur uppistandari , og fyrir kvikmyndir eins og Cracy Rich Asians og sjónvarpsþættina Community . Leikarinn er einnig menntaður læknir . Persónan sem hann leikur í Tomma og Jenna heitir Jackie . Rob Delaney , er eins og fyrr sagði , líklega þekktastur fyrir hlutverk sitt sem Peter í Deadpool 2 , en við getum líka barið hann augum á hvíta tjaldinu í Fast & Furious Presents : Hobbs & Shaw , þar sem hann fer með hlutverk DuBros . Aðrir leikarar sem staðfestir hafa verið í Tomma og Jenna eru Jordan Bolger , í hlutverki Cameron , og Pallavi Sharda , sem Preeda . Enn aðrir sem verða meðal leikenda í Warner Bros . kvikmyndinni eru Chloe Grace Moretz ( Suspiria ) , sem leikur eitt aðalhlutverkanna , Kayla . Colin Jost úr Saturday Night Live gamanþáttunum og Michael Pena ( Ant-Man ) eru einnig með . Tim Story leikstýrir . Rob Delaney í Deadpool 2 Í myndinni verða ævintýri kattarins Tomma og músarinnar Jenna , færð inn í raunheima , þar sem teiknimynda - og tölvutækni , verður blandað saman við leik alvöru leikara . Sagan mun segja frá því þegar Tommi og Jenni eru reknir að heiman , og flytja inn á fínt hótel í New York . Hinn áflogagjarni bragðarefur Kayla , fær vinnu þar og fær þann starfa hjá illgjörnum yfirmanni sínum Terrance , sem Pena leikur , að reka Jenna út áður en fínt og flott brúðkaup verður haldið þar . Hennar lausn er að ráða undirverktaka í starfið , engan annan en Tomma , en það á eftir að ganga erfiðlega , eins og flestir þeir sem þekkja teiknimyndirnar ættu að geta gert sér í hugarlund . Tom and Jerry er enn ein teiknimyndin í röð margra þar sem teiknimyndafígúrum er blandað saman við leik alvöru leikara . Aðrar myndir af því taginu eru til dæmis Scooby-Doo og framhaldið á Scooby-Doo . Þetta er þó ekki ávísun á vinsældir því myndir eins og Garfield : The Movie , mynd af sama tagi um köttinn Gretti , gekk ekki nógu vel , og aðalleikarinn Bill Murray sagði á dánarbeðinu í Zombieland kvikmyndinni , hana vera mestu eftirsjá sína í lífinu .